- pba
                                        udskrift
                                             af
                         sø- & handelsrettens dombog
                                       ____________
                                           dom
afsagt den 15. oktober 2013
h-78-12
                                   agrocomplex sp. z. o .o
                                   (advokat claus rehl)
                                   mod
                                   hcs a/s transport og spedition
                                   (advokat peter frederiksen)
indledning
sagen vedrører spørgsmålet om, hvorvidt hcs a/s transport og spedition var berettiget til
at opsige den transportaftale (haulage contract), som de havde indgået med agrocomplex
sp. z.o.o.
påstande
                                                    -2-
agrocomplex sp. z.o.o. har nedlagt påstand om, at hcs a/s transport & spedition tilpligtes
at betale 45.623,80 kr. med tillæg af den til enhver tid værende procesrente fra den 1. juli
2011.
hcs a/s transport & spedition har nedlagt påstand om frifindelse.
sagen er anlagt den 9. juli 2012 ved retten i glostrup og henvist til sø- og handelsretten i
medfør af retsplejelovens § 225, stk. 3, jf. stk. 2, nr. 1.
oplysningerne i sagen
transportaftalen
den 14, juni 2011 underskrev agrocomplex sp. z.o.o. (herefter agrocomplex), der driver en
vognmandsforretning i polen, en transportaftale med hcs a/s transport & spedition (heref-
ter hcs), der driver en transport- og speditørforretning i danmark.
       det fremgik af aftalen, at agrocomplex skulle stille 2 trækkere til rådighed for hcs fra
den15. juni 2011 til kørsel imellem skandinavien og kontinentet med egne køletrailere.
       for så vidt angår pris, aftalte parterne, at hcs skulle betale 0,91€ plus olietillæg pr.
edp km, baseret på route logix eksl. maut i henhold til højeste euro norm og eksklusiv vej-
skatter, som hcs skulle betale. kilometer blev regnet fra første lastested til sidste lossested
pr. rundtur. 150 tomme kilometer mellem sidste lossested og første lastested i skandinavien
var fri. ingen tomme kilometer fra sidste lossested og første lastested på kontinentet var fri.
det var endvidere aftalt vedrørende afregning (”settlement”), at hcs skulle sende kilome-
terudskrift og kreditnota for hver tur elektronisk som en pdf-fil via e-mail. vedrørende be-
talingsbetingelser var der aftalt løbende måned plus 28 dage netto betinget af, at alle bilag
(cmr, følgesedler, vejesedler og kvitteringer) for de pågældende ture blev afleveret til tiden.
parterne havde endvidere vedrørende perioden aftalt, at de to første måneder var at betragte
som en prøvetid indenfor, hvilken periode aftalen kunne opsiges skriftligt med 14 dages var-
sel. efter prøvetidens udløb var opsigelsesvarslet 4 måneder til den 1. i måneden. det samme
opsigelsesvarsel gjaldt tillige for leje af trailer, således at leje heraf ophørte samtidig med
kørselsaftalen.
                                                  -3-
       hcs generelle betingelser var vedlagt som bilag til transportaftalen. heraf fremgik det
af § 5 vedrørende paller/fragtbreve/kvitteringer, at cmr, følgesedler, vejesedler og kvitterin-
ger skulle være hcs i hænde minimum hver mandag eller hvis andet tidspunkt da efter
nærmere skriftlig aftale mellem parterne. manglende rettidig fremsendelse ville medføre, at
der blev pålagt et administrationsgebyr. af § 6 vedrørende konventionalbod fremgik det, at
hcs ved agrocomplex’ manglende overholdelse af kørselskontraktens opsigelsesvarsler
kunne opkræve en konventionalbod på 25.000 kr. betalingen af konventionalboden begræn-
sede ikke agrocomplex’ erstatningsansvar over for hcs.
parternes korrespondance, herunder opsigelse af kontrakten
parterne indledte kort efter indgåelsen af aftalen samarbejdet. den første kørsel påbegyndtes
den 15. juni 2011.
       ved e-mail af 27. juni 2011 kl. 08.29 forespurgte tomasz brzozowski hos agrocomplex
ann carina refsgaard hos hsc: ”what about km report?” samme dag (kl. 8.28?) videre-
sendte ann carina refsgaard beskeden til michelle selsted.
       den 28. juni 2011 kl. 9.39 sendte tomasz brzozowski til morten østergaard følgende e-
mail:”still silent about km report from your company”. samme dag kl. 10.38 svarede morten
østergaard:” it will come during the next days …”. kl. 10.47 svarede tomasz brzozowski, at
hans chef havde besluttet at vente med at tømme traileren, indtil de modtog kilometerrap-
porterne med priserne for de enkelte rundture, og at det var agrocomplex’ opfattelse, at
hcs handlede useriøst, da agrocomplex havde anmodet om kilometerrapporterne i 1 uge,
og hver gang var svaret, at de ville modtage dem senere. kl. 13:32 bad rafal gbiorczyk, ope-
ration manager hos hcs i szczecin, morten østergaard om at kontakte agrocomplex, da de
havde anmodet om kilometerrapporter og kreditnotaer for turene i juni måned for at se til,
hvilken pris de kørte. hertil svarede morten østergaard kl. 14:38, at han havde svaret agro-
complex, at hcs udarbejdede kreditnotaer løbende. de arbejdede på dem, og de ville blive
sendt i løbet af de næste par dage, og det forhold, at agrocomplex skrev til rafal gbiorczyk,
ikke ville gøre nogen forskel. svaret fra morten østergaard blev også sendt til tomasz brzo-
zowski og ann carina refsgaard. kl. 14.50 svarede tomasz brzozowski:
       ”ok.
       i informing you that unfortunately wnd 33te after unloading in germany we are ta-
       king away
                                                  -4-
      we never befor cooperated with spedition which don’t wanna say price for job we did.
      incredible. i was waiting whole day and still nothing.”
heroverfor fastholdt morten østergaard ved e-mail af 28. juni 2011, at de ikke kunne droppe
alt andet for at lave kreditnotaer, men at de ville blive lavet inden for de næste dage, da de
blev lavet løbende. de kunne endvidere ikke lave kreditnotaerne, da wnd33te og wy3089e
var fortsat på en rundtur, samt at agrocomplex måtte ikke tage wnd33te ud den efterføl-
gende dag, fordi hcs havde brug for den.
ruteberegninger og modkrav
hcs har fremlagt 5 ruteberegninger foretaget i track logix 5 professional vedrørende for-
skellige rundture. rundturenes længde er beregnet for hvert enkelt tilfælde under afsnittet
”itenary”, og det fremgår, hvad hcs skulle betale for rundturen.
      hcs har endvidere fremlagt en udskrift fra deres it-system, hvoraf det fremgår, at der
er udstedt kreditnotaer for hver af de kørte rundturer, som der er fremlagt ruteberegninger
for. der er i systemet for hver kreditnota angivet en ”postdato”. når ruterne sammenholdes
med udskriften fra hcs’ it-system, fremgår det bl.a., at der for en rundtur mellem fårvang
og glostrup er udstedt en kreditnota på 3.210,79 € med postdato den 17. juni 2011. de øvrige
kreditnotaer skulle være udstedt og afsendt den 21., 24., 27. og 27. juni 2011.
      hcs har endvidere fremlagt fakturaer for de modkrav, som de har gjort gældende over
for agrocomplex. kravene fremgår endvidere af udskriften fra hcs it-system. agrocomplex
har bl.a. gjort krav gældende for erstatningskøretøjer. endvidere har morten østergaard for-
klaret i mail af 24. august 2012, at hcs havde instrueret agrocomplex om, at de skulle benyt-
te natfærgen kl. 02.30 mellem travemunde og malmø, som er den billigste. agrocomplex
benyttede afgangen kl. 22.00, hvorved hcs fik en ekstra udgift på 395 €. hcs har modregnet
6.125 €, som udgøres af erstatning til erstatningstrailer, merudgift til færgebillet samt kon-
ventionalbod, i agrocomplex’ krav, hvorefter hsc har udbetalt differencen med 4.624,54 €.
forklaringer
tomasz brzozowski har forklaret, at han har været ansat som international speditør hos
agrocomplex i 2½ år.
                                                -5-
       kontakten til hcs opstod ved, at rafal gbiorczyk fra hcs’ kontor i polen kontaktede
dem. de indgik efterfølgende en transportaftale med hcs ved ann carina refsgaard. det
var ikke den type aftale, som de normalt indgik. normalt indgik de aftaler vedrørende en
enkelt ordre, men de indgik af og til aftaler som den foreliggende. det er ikke altid, at de
indgår skriftlige aftaler.
       de forhandlede udelukkende prisen. selve indholdet af transportaftalen forhandlede
de ikke. ann carina refsgaard sendte dem kontrakten. de læste den, underskrev den og re-
turnerede den. de havde talt om kilometerudskrifter/kreditnotaer. ved deres første samtale
med ann carina refsgaard aftalte de, at de skulle have udskrift straks efter den første rund-
tur, der varede mellem 4 og 5 dage, var afsluttet. det var meget vigtigt for dem, fordi der er
forskellige beregningsmetoder, og der var tit uoverensstemmelse mellem kundens og deres
egne beregninger. i mere end 90 % af de aftaler, som de indgik, var der differencer. efter den
første rundtur for hcs ville de se, om beregningerne stemte overens. alt dette havde han
forklaret ann carina refsgaard. de var blevet lovet, at de straks efter første rundtur ville
modtage kilometerudskrift. han forventede derfor, at agrocomplex ville modtage oplysnin-
gerne 4-5 dage efter, at den første rundtur var begyndt. deres første rundtur begyndte den
15. juni 2011 og sluttede den 19. juni 2011. han forventede at modtage kilometerudskrif-
ten/kreditnotaen den 20. juni 2011. hcs kunne lave kilometerudskrifter, mens rundturen
blev kørt.
       agrocomplex kørte de ruter, som fremgår af de ruteberegninger, som hcs har frem-
lagt. det er kilometerudskrifter med opgørelser over, hvad de fik for turene.
       hcs instruerede ikke agrocomplex om, at de skulle benytte en bestemt færgeafgang.
       agrocomplex modtog 4 kreditnotaer den 29. juni 2011 og 2 kreditnotaer dagen efter.
morten østergaard har forklaret, at han har været ansat i hcs i 9 år. han er afdelingschef i
afdelingen for temperaturtransporter. han disponerede i 2011 var det ca. 70 biler. de har
transporter fra og til skandinavien og resten af europa. en rundtur begynder med en tur ud
af landet mod kontinentet og slutter først, når vognen er tilbage i skandinavien. en rundtur
bliver planlagt fra dag til dag. chaufføren ved ikke, hvor lang tid en rundtur kan tage, da det
kan variere mellem 3 - 14 dage.
                                                   -6-
       det er forskelligt, hvordan de kommunikerer med chaufførerne. i nogle tilfælde taler
de direkte med dem. med de østeuropæiske chauffører kommunikerer de altid via vogn-
mandens kontor, fordi de på grund af sproget ikke kan tale direkte med chaufførerne. i til-
fældet med agrocomplex talte de med tomasz brzozowski.
       afregning for en rundtur beregnes via ruteprogrammet route logix. deres beregnin-
ger foretages ud fra den hurtigste rute, som danner grundlag for afregningen. turen begyn-
der i skandinavien og slutter først, når bilen på ny er i skandinavien. herefter afregner det
administrative personale. den, der planlægger turen, noterer den ned uden på et chartek.
færgeafgange og omveje noteres. det kontrolleres, at det er den rigtige rute, der er tastet ind
i systemet. i systemet kan der laves en skabelon, hvor man kan taste pris pr. km og færge.
denne danner grundlag for pdf-filen.
       de konkrete ruteberegninger, som hcs har fremlagt, er lavet efter, at turene er afslut-
tet. de kan ikke laves under turen, fordi de ikke kender de enkelte destinationer.
       de postdatoer, der fremgår i hcs’ it-system, er de datoer, hvor kreditnotaerne blev
generet og eksisterede fysisk i deres system. kreditnotaer udarbejdes af deres administrative
afdeling, der sender dem samme dag, som de bliver generet. han ved ikke, hvorfor han ikke
til tomasz brzozowski oplyste, at kreditnotaerne var blevet sendt. han kan med sikkerhed
sige, at kreditnotaerne er sendt, hvis de er generet, idet det er fast rutine. kreditnotaerne bli-
ver ikke godkendt af nogen.
       for så vidt angår afsnittet ”settlement” i transportaftalen, så bestræber de sig på inden
for et par dage efter, at turen er afsluttet, at kunne sende en kreditnota. det var også det, han
mente i den mail-korrespondance, der var mellem ham selv og bl.a. tomasz brzozowski.
       kreditnotaerne blev sendt med postvæsnet til agrocomplex, fordi de ikke havde fået
en e-mailadresse fra agrocomplex, som de kunne benytte. det er ikke sikkert, at kreditnota-
erne skal sendes til den daglige kontaktperson. hcs gjorde ikke noget for at få oplyst en e-
mail adresse, som de kunne sende til.
       han kan ikke forestille sig, at agrocomplex blev lovet, at kreditnotaerne ville blive
sendt straks efter, at rundturen var slut, men han ved det ikke.
parternes synspunkter
                                                 -7-
agrocomplex har gjort gældende, at transportaftalen blev hævet med rette, idet hcs har
misligholdt kontraktens bestemmelse om ”settlement”, hvorefter hcs skulle fremsende en
såkaldt ”kreditnota” for hver tur, agrocomplex kørte. kreditnotaerne skulle indeholde en
angivelse af det antal km for hver tur. der var ingen dokumentationskrav i aftalen til kredit-
notaerne. da agrocomplex ikke modtog kreditnotaerne, rykkede de gentagne gange. morten
østergaard svarede, at kreditnotaerne ville komme om nogle dage. der er ikke ført bevis for,
at kreditnotaerne blev sendt den 21. juni 2011. agrocomplex havde over for ann carina
refsgaard ved transportaftalens indgåelse gjort det klart, hvor vigtigt det var for dem at få
kreditnotaerne straks efter, at turen var afsluttet, da de adskillige gange tidligere af andre
transportvirksomheder var blevet forsøgt snydt. det fremgår af e-mailen, som tomasz brzo-
zowski sendte til morten østergaard den 28. juni 2011 kl.10:47, at tomasz brzozowski havde
rykket i en uge eller mere - hvilket er uimodsagt- og hver gang var svaret ”i morgen eller se-
nere”. ann carina refsgaard og rafael gbiorczyk rykkede også. det skal tillægges vægt, at
der var tale om et kontraktforhold mellem to professionelle parter. svarene fra morten
østergaard var arrogante og indikerede, at betalingsviljen ikke var stor, hvilket af agro-
complex måtte tages som udtryk for, at hcs ikke havde midler til at opfylde aftalen.
       hcs har konciperet transportaftalen, og aftalen er indgået med en part, der ikke var
vant til den type aftaler. aftalen er ensidigt formuleret. der er bl.a. i aftalen ikke fastsat en
tidsfrist for, hvornår hcs skulle sende kreditnotaer. det må komme koncipisten til skade, at
der ikke er fastsat en frist. i modsætning hertil var der frister for agrocomplex aflevering af
dokumentation.
       efter at agrocomplex havde hævet aftalen, modtog agrocomplex kreditnotaen for den
tur, der var afsluttet den 19. juni 2011. på det tidspunkt, hvor agrocomplex hævede aftalen,
havde de for hcs kørt flere ture svarende til, at de havde et tilgodehavende på 84.000 kr.
dette var et stort udestående, der ikke var blevet krediteret for.
       parterne havde indgået en klar aftale om, at der skulle ske afregning straks. det er væ-
sentligt i et nyt samhandelsforhold, at der bliver afregnet i overensstemmelse med den ind-
gåede aftale. det savner mening, at fristen for fremsendelse af kreditnotaer kunne trækkes i
det uendelige. specielt når der var blevet rykket fra agrocomplex’ side. det er underligt, at
morten østergaard svarer, at kreditnotaerne ville blive afsendt dagen efter, når det ikke
henhørte under hans afdeling. der var ingen grund til, at kreditnotaerne ikke blev sendt, da
                                                 -8-
agrocomplex anmodede om dem. der foreligger derfor en væsentlig forsinkelse, når agro-
complex først modtog kreditnotaen 9 dage efter, at rundturen var afsluttet.
        det følger endvidere af aftalen, at hcs skulle have sendt kreditnotaen pr. mail. dette
fraveg hcs ved at sende kreditnotaen med post. hcs burde have forsøgt at få den relevante
mailadresse, hvis de ikke havde den, men i stedet forsøgte hcs at trække tiden.
hcs har gjort gældende, at agrocomplex’ ophævelse af transportaftalen var uberettiget, idet
hcs ikke har misligholdt den.
       udgangspunktet for vurderingen af, om agrocomplex hævede transportaftalen med
rette, er den skriftlige aftale, som parterne indgik. heraf fremgår det, at hele kontraktgrund-
laget bygger på rundtursprincippet. en tur er afsluttet, når chaufføren når til det sidste af-
lastningssted. når rundturen var afsluttet, skulle hcs sende en opgørelse med kilometerud-
skrifter og tilhørende kreditnota. der er ikke i transportaftalen fastsat en frist for, hvornår
kreditnotaen skulle generes og sendes fra hcs.
        efter aftalen var betalingsvilkåret løbende måned plus 28 dage. det var ikke på grund
af manglende betalingsvilje eller evne, at hcs ikke straks fremsendte kreditnotaer eller ki-
lometerudskrifter. agrocomplex har bevisbyrden for, at der er aftalt en fravigelse fra det kla-
re kontraktvilkår, og denne er ikke løftet ved tomasz brzozowskis forklaring om, at agro-
complex over for hcs’ polske kontor havde tilkendegivet, at de skulle have kreditnotaer og
kilometerudskrifter straks efter afslutningen af en rundtur.
       det kan lægges til grund på baggrund af udskriften fra hcs’ system og forklaringen
fra morten østergaard, at genereringen af kreditnotaer til agrocomplex blev gennemført i
overensstemmelse med sædvanlig procedure, og at de blev sendt til agrocomplex. sagen
blev håndteret som sædvanlig med undtagelse af, at kreditnotaerne blev sendt med alminde-
lig post. dette er imidlertid underordnet, fordi der ikke i transportaftalen var en frist for,
hvor hcs skulle sende kreditnotaerne.
       en ophævelse af en aftale kræver væsentlig misligholdelse. der ville have foreligget en
væsentlig misligholdelse, hvis hcs ikke betalte til tiden. det var ikke tilfældet, idet der først
skulle ske betaling en måned senere. det forhold, at agrocomplex eventuelt tidligere måtte
være blevet snydt, berettiger dem ikke til at hæve aftalen med hcs. agrocomplex havde in-
tet grundlag for at antage, at hcs ville snyde dem.
                                                -9-
       det var alvorligt for hcs, at agrocomplex hævede aftalen, fordi der måtte arrangeres
erstatningstransporter. agrocomplex rykkede for kreditnotaer den 27. juni 2011, og den 28.
juni 2011 hævede de aftalen uden nogen form for påkravsfrist. der må stilles krav om, at
agrocomplex skulle have givet hcs en eller anden form for frist, så hcs kunne have rettet
for sig. det må komme agrocomplex til skade, at de ikke gav en sådan frist. agrocomplex
har ikke bevist, at tomasz brzozowski rykkede før den 27. juni 2011. på det tidspunkt, hvor
agrocomplex hævede aftalen, var deres lastbiler fortsat på uafsluttede rundture.
       agrocomplex har ved ikke at iagttage kørselsaftalens opsigelsesvarsel misligholdt sine
forpligtelser over for hcs, som dermed i overensstemmelse med kontrakten er berettiget til
konventionalbod samt øvrigt lidte tab.
sø- og handelsrettens afgørelse
i den mellem parterne indgåede kørselskontrakt er der ikke fastsat frist for, hvornår hcs
skulle fremsende kilometerprint og kreditnota. det fremgår dog, at disse skulle fremsendes
som en pdf-fil via e-mail, hvilket hcs havde mulighed for, idet agrocomplex i kontraktens
bilag a havde oplyst en e-mailadresse til brug for bl.a. fremsendelse af kilometerprint.
       efter den af tomasz brzozowski afgivne forklaring må det lægges til grund, at han un-
der drøftelserne med ann carina refsgaard i forbindelse med kontraktens indgåelse har til-
kendegivet, at det var af stor betydning for agrocomplex, at de modtog kilometerprint og
kreditnota fra den første rundtur straks efter rundturens begyndelse. forklaringen om, at ki-
lometerrapporterne har været drøftet understøttes af, at ann carina refsgaard reagerede
umiddelbart på tomasz brzozowskis henvendelse af 27. juni 2009, hvori han forespurgte ef-
ter disse.
       den første tur blev påbegyndt den 15. juni og afsluttet den 19. juni 2011.
       morten østergaard har forklaret, at hcs ikke havde mulighed for at sende kreditnota
og kilometerafregning, forinden rundturen var afsluttet. dette stemmer ikke med hans for-
klaring om, at der straks efter de datoer, der er anført i systemet, heraf den første dateret den
17. juni 2011, kunne være fremsendt kilometeropgørelse og en kreditnota, såfremt man hav-
de haft en e-mailadresse.
                                               - 10 -
        agrocomplex anmodede om kilometerprint den 27. juni 2011 kl. 8:29. de rykkede
samme dag kl. 9:39 og igen den 28. juni 2011 kl. 10:38, hvorefter de hævede kontrakten sam-
me dag kl. 14:50. det findes ikke godtgjort, at tomasz brzozowski har rykket på et tidligere
tidspunkt.
       agrocomplex modtog kreditnota og kilometerprint fra hcs den 29. juni 2011, idet dis-
se blev sendt pr. post og ikke med mail, idet agrocomplex efter den af morten østergaard
afgivne forklaring ikke havde en mailadresse, hvortil kreditnota kunne fremsendes. uagtet
at tomasz brzozowski under forhandlingerne har tilkendegivet, at agrocomplex ville have
fremsendt kreditnota og kilometeropgørelse straks, finder retten ikke, at det har været ken-
deligt for hcs, at der ville være tale om væsentlig misligholdelse, såfremt kreditnotaerne ik-
ke blev fremsendt umiddelbart efter rundturens påbegyndelse, hvilket næppe vil være mu-
ligt, eller umiddelbart efter rundturens afslutning. hcs findes derfor ikke at have væsentlig
misligholdt aftalen ved ikke straks at fremsende kilometeropgørelse og kreditnota. en op-
hævelse uden varsel 8 dage efter afslutningen af en rundtur findes derfor ikke berettiget,
hvorfor agrocomplex har misligholdt aftalen. det forhold, at agrocomplex eventuelt i tidli-
gere kontraktforhold har konstateret, at speditører ikke har afregnet korrekt, kan ikke føre til
et andet resultat.
       den uvarslede afbrydelse af samarbejdet medførte, at hcs straks måtte finde erstat-
ningstrækkere til det gods, der var under transport. erstatningsbeløbet herfor har ikke været
bestridt under sagen.
       da der, som påstandene er nedlagt, ikke er indsigelse mod den beløbsmæssige opgø-
relse af hcs’ modkrav, tages hcs’ frifindelsespåstand til følge.
efter sagens udfald vil agrocomplex skulle betale sagsomkostninger til hcs. disse vil efter
sagens størrelse og omfang blive fastsat til 10.000 kr.
                                      thi kendes for ret:
hcs a/s transport og spedition frifindes.
                                             - 11 -
agrocomplex sp. z.o.o. betaler i sagsomkostninger 10.000 kr. til hcs a/s transport og spe-
dition. sagsomkostningsbeløbet forrentes efter rentelovens § 8a.
   henrik dam                      mette christensen               kaj flemming nielsen
                                          (sign.)
                                       ___ ___ ___
                             udskriftens rigtighed bekræftes
                       sø- og handelsretten, den 15. oktober 2013
